Document ID: 32008D0817

ODLOČBA KOMISIJE
z dne 22. oktobra 2008
o spremembi Odločbe 2007/777/ES glede uvoza nekaterih mesnih izdelkov iz Nove Kaledonije v Skupnost
(notificirano pod dokumentarno številko C(2008) 6050)
(Besedilo velja za EGP)
(2008/817/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javnozdravstvenega varstva, ki urejajo trgovino in uvoz v Skupnost za izdelke, ki niso predmet navedenih zahtev, določenih v posebnih pravilih Skupnosti iz Priloge A(I) k Direktivi 89/662/EGS, glede povzročiteljev bolezni pa v Direktivi 90/425/EGS (1), ter zlasti člena 10(2)(a) Direktive,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz izdelkov živalskega izvora, namenjenih prehrani ljudi (2), ter zlasti uvodnega stavka člena 8, prvega odstavka člena 8(1) in člena 8(4) Direktive,
ob upoštevanju naslednjega:
(1)
Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi, in o razveljavitvi Odločbe 2005/432/ES (3) določa pravila v zvezi z uvozom v Skupnost pošiljk nekaterih mesnih izdelkov za prehrano ljudi. Del 2 Priloge II k navedeni odločbi vsebuje seznam tretjih držav in delov tretjih držav, iz katerih se dovoli uvoz navedenih izdelkov. Navedena odločba določa tudi vzorce spričeval ter pravila o obdelavah, ki se zahtevajo za navedene izdelke.
(2)
Nova Kaledonija je zaprosila za dovoljenje uvoza v Skupnost mesnih izdelkov, pripravljenih iz domačega goveda in nekatere divjadi ter nekaterih delov navedenih živali.
(3)
Komisija je v Novi Kaledoniji izvedla revizijo, iz katere je razvidno, da pristojni veterinarski organ navedene tretje države zagotavlja ustrezna jamstva v zvezi z izpolnjevanjem zakonodaje Skupnosti v skladu s prvim pododstavkom člena 8(1) Direktive 2002/99/ES.
(4)
Zato je ustrezno dovoliti uvoz mesnih izdelkov, pripravljenih iz domačega goveda in nekaterih lovnih živali ter nekaterih delov navedenih živali, iz Nove Kaledonije v Skupnost, pri čemer se navedeni izdelki zaradi zdravstvenega varstva živali obdelajo v skladu s splošno obdelavo iz dela 4 Priloge II k Odločbi 2007/777/ES.
(5)
Odločbo 2007/777/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Del 2 Priloge II k Odločbi 2007/777/ES se nadomesti z besedilom Priloge k tej odločbi.
Člen 2
Ta odločba je naslovljena na države članice.
V Bruslju, 22. oktobra 2008

Labels: 17
5
0
3
6
18